**РАЙОННА ИЗБИРАТЕЛНА КОМИСИЯ – СЛИВЕН**

**ПРОТОКОЛ № 19**

Днес, 02.04.2023 г. от 12.00 ч., се проведе заседание на Районна избирателна комисия 21 – Сливен при произвеждане на избори за народни представители на 02 април 2023 г.

Заседанието се откри в 12.20 часа, от председателя на РИК – 21 – Сливен Росица Василева Тодорова.

На заседанието присъстват 13 членове – Росица Василева Тодорова, Елизабет Александрова Кендерян, Мария Асенова Чомпова, Фатме Фикретова Мустафова, Стелли Славова Стефанова, Николай Господинов Сандев, Ани Николова Панделиева, Минко Вичев Стефанов, Християна Денчева Денчева, Севда Хюсеинова Османова, Сребрина Атанасова Ганушева, Атанас Иванов Митев и Даниела Иванчева Василева.

Г-жа Росица Тодорова обяви, че е налице нужният кворум, присъстват 13 членове на комисията и заседанието е легитимно.

**Предложен бе следният дневен ред:**

1. Проект на решение относно: Доклад по сигнали и жалби
2. Други.

Г-жа Росица Тодорова: „Колеги, ако нямате други предложения за включване в дневния ред, моля гласувайте!“

ГЛАСУВАЛИ: 13 членове – Росица Василева Тодорова, Елизабет Александрова Кендерян, Мария Асенова Чомпова, Фатме Фикретова Мустафова, Стелли Славова Стефанова, Николай Господинов Сандев, Ани Николова Панделиева, Минко Вичев Стефанов, Християна Денчева Денчева, Севда Хюсеинова Османова, Сребрина Атанасова Ганушева, Атанас Иванов Митев и Даниела Иванчева Василева.

 „ЗА" - 13 и „ПРОТИВ" - 0.

.

Предложението бе прието с пълно мнозинство.

**По т. 1 от Дневния ред**

Постъпили са сигнали с вх. № 331 от 02.04.2023 год. в 11:20 часа, с подател Татяна Славова Султанова-Сивева, кандидат за народен представител от ПП „ПРОДЪЛЖАВАМЕ ПРОМЯНАТА“. С разглеждания сигнал се уведомява Районна избирателна комисия – Сливен за нарушения на изборното законодателство, изразяващо в нарушаване на законоустановените изисквания за паравани в помещения за гласуване в СИК от № 202400006 – общ. Твърдица, а именно – поставяне на плътни завеси на местата, определени за поставяне на паравани.

Другият сигнал е с вх. № 326 от 02.04.2023 год., подаден от Божидар Йорданов, упълномощен представител от КП „БСП ЗА БЪЛГАРИЯ“ относно спазване изискванията за поставяне на параван в изборните помещения. С разглеждания сигнал се уведомява Районна избирателна комисия – Сливен за нарушения на изборното законодателство, изразяващо в нарушаване на законоустановените изисквания за параван в помещение за гласуване във всички СИК в община. Твърдица, а именно – поставяне на плътни завеси на местата, определени за поставяне на паравани.

С оглед на общия предмет в сигналите, същите се разглеждат в цялост. Постъпилите сигнали са идентични с тези от заранта. Изхождайки от решенията ни заранта и нормата на чл. 218, ал. 2 от ИК е указано в изборното помещение да се поставят паравани за гласуване и прегради за гласуване с машини, така че да се осигури тайната на гласуването. От подадения сигнал не е видно с така оформените паравани да е създадена предпоставка за нарушаване тайната на гласуването. Още повече, че няма изрично установени изисквания за вида и размерите на изискуемите от Закона паравани.

Предлагам да ги оставим без уважение.

Росица Тодорова: Имате думата за становище.

Минко Стефанов: Продължаваме дискусията по същия начин и да считаме, че към средата на изборния ден не бива да предприемаме нищо. Можеха да се положат усилия и усърдие. Тук въпроса не е на политическа основа, можем с действията си да дадем указания да бъдат приведени т.нар. паравани-тип тъмни стаи във вид, указан в закона – видимост, достъп за да се види че не заснемат вота. Предлагам да включим т.2 с указания на СИК, там, където е възможно.

Сведа Османова: „Днес минахме на проверки в Първо СОУ и в ПМГ. Там, където може сме им дали указания да разположат, така че да има по-голяма видимост и вота да е непрозрачен. Оттук нататък нищо повече не може да се направи с параваните.

Християна Денчева: „За мен, това за времето не е аргумент, тъй като активността все още към 7%. Има възможност за реакция. Трябва да има развитие в мисленето. Ако се приеме в този вид, ще гласувам с особено мнение.

Севда Османова: Всеки тълкува закона по различен начин, затова аз предлагам всяка комисия да си приема конкретно решение за СИК.

Росица Тодорова: Ако излезем с друго решение, различно от предишното, тези комисии, ще ги направим луди. Предлагам да пуснем съобщение на сайта, че остават така.

След продължилата дискусия комисията реши да вземе решение по всички постъпили сигнали и жалби, след като бъдат изготвени съответните проекти на решения, на заседание в 17.00 ч.

Поради изчерпване на дневния ред, заседанието бе закрито в 12,45 ч.

ПРЕДСЕДАТЕЛ:

 /Росица Тодорова/

СЕКРЕТАР:

 /Фатме Мустафова/